Държавен вестник, бр. 61, 2017 г., стр. 39

БРОЙ  61	
Д Ъ Р Ж А В Е Н  В Е С Т Н И К 	
СТР.  39  
(6) При неявяване на лицето за изследване 
в указания в талона за изследване срок се 
приемат показанията на техническото средство 
или теста, с което е установена употребата 
на алкохол и/или наркотични вещества или 
техни аналози. 
(7) Отказът на лицето да бъде изследвано се 
отразява от медицинския специалист по чл. 12, 
ал. 1 в амбулаторния журнал на лечебното за­
ведение и в протокола по чл. 14, ал. 2, като се 
удостоверява с подписа на изследваното лице. 
(8) Отказът на изследваното лице да под­
пише изготвения протокол за медицинско 
изследване се удостоверява с подписа на един 
свидетел.
Чл. 16. Преди вземането на кръв за изслед­
ване мястото на убождане се дезинфекцира с 
кислородна вода (3 % водороден пероксид) или 
друг антисептик на водна основа, несъдържащ 
алкохол и/или други летливи вещества.
Чл. 17. (1) Пробите кръв се вземат със зат­
ворена система. Пробите кръв за изследване 
на алкохол се вземат във вакуумни епруветки, 
съдържащи натриев флуорид (стабилизатор) 
и антикоагулант (калиев оксалат или сол 
на ЕДТА). Пробите кръв за изследване на 
наркотични вещества или техни аналози се 
вземат във вакуумни епруветки с антикоагу­
лант (сол на ЕДТА или хепарин). Епруветките 
се запълват до маркера, с който се определя 
количеството.
(2) Пробата урина за химико-токсикологич­
но изследване се взема във фабричен контейнер 
за уринни проби с капак.
(3) На етикета на вакуумната епруветка и 
съда за урина четливо се изписват имената 
на изследваното лице, датата и часът на взе­
мането на пробата.
(4) Вакуумните епруветки и контейнерите 
за урина, съдържащи пробите, се запечатват 
със стикер със сериен номер от талона за 
медицинско изследване. В протокола за ме­
дицинско изследване се отбелязва серийният 
номер на стикера.
Чл. 18. Пробите кръв и урина се съхраняват 
от момента на вземането до изпращането им 
в лабораторията при температура от +4 °С 
до +8 °С.
Чл. 19. (1) Пробите кръв за установяване 
употребата на алкохол заедно с талона за 
изследване и протокола по чл. 14, ал. 2 се 
изпращат за изследване в някоя от следните 
лаборатории:
1. специализираните химически и химико-
токсикологични лаборатории към:
а) Многопрофилна болница за активно ле­
чение (МБАЛ) „Св. Анна“ и Многопрофилна 
болница за активно лечение (МБАЛ) – София, 
при Военномедицинската академия (ВМА) – за 
София и областите Софийска, Кюстендил, 
Перник и Благоевград; 
б) МБАЛ – Пловдив – за областите Плов­
див, Пазарджик, Смолян, Хасково, Кърджали;
в) МБАЛ „Св. Анна – Варна“ и МБАЛ – Вар­
на, при ВМА – за областите Варна, Добрич, 
Силистра, Разград, Търговище, Шумен, Велико 
Търново и Русе;
г) ЦСМП – Плевен – за областите Плевен, 
Видин, Враца, Ловеч, Габрово и Монтана; 
д) Медицинския факултет към Тракийския 
университет – Стара Загора – за областите 
Стара Загора, Сливен, Ямбол и Бургас;
2. съответната научно-техническа лаборато­
рия при областна дирекция на МВР (ОДМВР), 
на чиято територия е извършена проверката от 
контролните органи за установяване на употре­
бата на алкохол и/или наркотични вещества 
или техни аналози, в случай че разполага с 
необходимите възможности за изследване на 
проби кръв за наличие на алкохол. 
(2) Пробите се изпращат в лабораториите по 
ал. 1 до 5 дни след вземането им в хладилни 
чанти с транспорт, осигурен от структурата, 
в която работи контролният орган, назначил 
изследването.
Чл. 20. (1) Пробите кръв и урина за ус­
тановяване употребата на наркотични ве­
щества или техни аналози заедно с талона 
за изследване и протокола по чл. 14, ал. 2 
се изпращат за изследване в специализира­
ните химико-токсикологични лаборатории 
на МБАЛ – София, и МБАЛ – Варна, при 
ВМА, научно-техническите лаборатории към  
ОДМВР или Научноизследователския институт 
по криминалистика при МВР. 
(2) Пробите се изпращат в лабораториите по 
ал. 1 до 5 дни след вземането им в хладилни 
чанти с транспорт, осигурен от структурата, 
в която работи контролният орган, назначил 
изследването.
Чл. 21. За установяване на употребата на 
алкохол и/или наркотични вещества или техни 
аналози се изследва едната от представените 
проби кръв. Другата се съхранява като кон­
тролна при необходимост от повторен анализ. 
Чл. 22. (1) Изследването на пробите от 
кръв за наличие на алкохол се извършва по 
газхроматографски метод.
(2) Изследванията за установяване употре­
бата на алкохол се извършват двукратно, като 
резултатите в отчетената крайна концентрация 
(отчетена до втория знак след десетичната за­
петая включително) не трябва да се различават 
с повече от 0,10 на хиляда при резултати до  
1 на хиляда, а при резултати над 1 на хиля­
да – с до 10 % от стойността. При по-голяма 
разлика изследването се повтаря. 
Чл. 23. (1) При химико-токсикологичното 
лабораторно изследване за установяване упо­
требата на наркотични вещества или техни 
аналози се анализират предоставените проби 
урина и кръв. Употребата се доказва чрез ре­
зултата от изследването на кръвната проба. 
При липса на проба урина изследването се 
извършва само с пробата кръв.
(2) Изследването на пробите за наличие 
на наркотични вещества или техни аналози в 
кръвна проба, включително на техни метабо­
лити, доказващи употребата им, се извършва